OBRTNIČKA ŠKOLA SLAVONSKI BROD

Vladimira Nazora 9, 35 000 Slavonski Brod

Tel. 035/447-326; fax.035/407-420

KLASA: 003-06/19-01/ 03  
URBROJ: 2178/01-17-19-02

U Slavonskom Brodu, 7. ožujka 2019. godine

ZAPISNIK

sa devetnaeste (19.) sjednice Školskog odbora Obrtničke škole Slavonski Brod održane dana 7. ožujka 2019. godine s početkom u 18:15 sati u Maloj sali Obrtničke škole Slavonski Brod

Predsjednik Školskog odbora Obrtničke škole Slavonski Brod Krešimir Grubanović, prof. sazvao je sjednicu Školskog odbora. Na početku sjednice pozdravio je prisutne te utvrdio da su na sjednici nazočni slijedeći članovi Školskog odbora: Dubravka Pracny, Ante Cvitković, Mihaela Deanović, Krunoslav Ravnjak i sam predsjednik Krešimir Grubanović. Na sjednici je prisutna ravnateljica škole Anita Holub, prof. i tajnica Ankica Lopojda. Nastavnica Danijela Petrović prof. je na bolovanju, a gđa. Mirela Đaković se ispričala. Budući da postoji kvorum predsjednik Školskog odbora predložio je sljedeći

dnevni red:

1. Usvajanje Zapisnika sa osamnaeste (18.) sjednice Školskog odbora Obrtničke škole

Slavonski Brod

2. Davanje ravnateljici prethodne suglasnosti za zasnivanje radnog odnosa nakon provedenog

natječajnog postupka za radno mjesto nastavnika računarstva

3. Usvajanje Poslovnika o radu Školskog sportskog društva

4. Različito

Predloženi dnevni red za današnju sjednicu jednoglasno je usvojen.

Ad 1)

Zapisnik sa osamnaeste (18.) sjednice Školskog odbora Obrtničke škole Slavonski Brod dostavljen je svim članovima Školskog odbora uz poziv na današnju sjednicu. Predsjednik Školskog odbora Krešimir Grubanović pozvao je članove Školskog odbora da se izjasne o prihvaćanju zapisnika. Budući da nije bilo pitanja niti primjedbi na zapisnik sa prethodne sjednice nakon javno provedenog glasovanja donesena je jednoglasna

Odluka

usvaja se Zapisnik sa osamnaeste (18.) sjednice Školskog odbora Obrtničke škole Slavonski Brod održane dana 29. siječnja 2019. godine

Ad 2)

Predsjednik Školskog odbora Krešimir Grubanović, prof. pozvao je ravnateljicu Anitu Holub, prof. da pojasni drugu točku dnevnog reda. Ravnateljica je pozdravila sve prisutne te pojasnila da je u invalidsku mirovinu otišao naš dugogodišnji nastavnik računarstva Nemanja Petkov. Njegovim odlaskom u mirovinu na upražnjeno postojeće radno mjesto zaposlila je nastavnika računarstva na 60 dana. Nakon zaprimanja suglasnosti Ureda državne uprave u Brodsko-posavskoj županiji škola je dana 14. veljače 2019. godine raspisala natječaj za nastavnika računarstva na neodređeno puno radno vrijeme. Sukladno Pravilniku o načinu i postupku zapošljavanja Obrtničke škole Slavonski Brod imenovala je povjerenstvo za provedbu postupka vrednovanja kandidata. Po završetku postupka dobila je Izvješće navedenog povjerenstva. Slijedom navedenog, moli prethodnu suglasnost Školskog odbora za zasnivanje radnog odnosa sa Josipom Bartolović, magistrom inženjerom računarstva. Budući da nije bilo primjedbi na prijedlog ravnateljice Školski odbor je nakon javno provedenog glasovanja donio jednoglasan

Zaključak

Daje se ravnateljici Obrtničke škole Slavonski Brod Aniti Holub, prof. prethodna suglasnost za zasnivanje radnog odnosa za radno mjesto nastavnika računarstva na neodređeno puno radno vrijeme sa Josipom Bartolović, magistrom inženjerom računarstva.

S navedenim kandidatom ravnateljica Anita Holub, prof. sklopiti će ugovor o radu na neodređeno puno radno vrijeme sukladno zakonskim odredbama.

Ad 3)

Predsjednik Školskog odbora pojasnio je potrebu osnivanja Školskog sportskog kluba u našoj školi te donošenje Poslovnika o radu Školskog sportskog društva. Naime, smatra da je potrebno i u našoj školi osnovati školski sportski klub radi provođenja izvannastavnih školskih sportskih aktivnosti učenika te sudjelovanje u programima školskih sportskih saveza, odnosno Hrvatskog školskog športskog saveza. Poslovnikom o radu školskog sportskog društva uređuje se opće odredbe, ustroj i nadležnost voditelja školskih sportskih društava, rad školskih sportskih društava, evidencija rada i članova školskih sportskih društava i financiranje školskih sportskih društava. Nakon kraće diskusije i javno provedenog glasovanja donesena je jednoglasno slijedeća

Odluku o usvajanju Poslovnika o radu Školskog sportskog društva

Obrtničke škole Slavonski Brod

Usvaja se Poslovnik o radu Školskog sportskog društva Obrtničke škole Slavonski Brod, a koji se nalazi u privitku ove odluke.

Ova odluka stupa na snagu danom donošenja.

Ad 4)

Pod ovom točkom dnevnog reda ravnateljica je zamolila prethodnu suglasnost Školskog odbora za zasnivanje radnog odnosa na određeno vrijeme najduže do 60 dana za nastavnicu Anitu Jergović. S obzirom na nesretnu sudbinu naša nastavnica Danijela Petrović trenutno je na bolovanju. Anita Jergović, prof. do sada se pokazala kao vrlo dobar nastavnik te moli prethodnu suglasnost za zasnivanje radnog odnosa s istom. Budući da nije bilo pitanja niti primjedbi na prijedlog ravnateljice nakon javno provedenog glasovanja Školski odbor donio je slijedeći

Zaključak

Daje se ravnateljici Obrtničke škole Slavonski Brod Aniti Holub, prof. prethodna suglasnost za zasnivanje radnog odnosa sa Anitom Jergović, prof. za radno mjesto nastavnika stručnih predmeta iz ugostiteljstva na određeno puno radno vrijeme do povratka Danijele Petrović, prof., sa bolovanja, a najduže do 60 dana.

S Anitom Jergović, prof. ravnateljica Anita Holub, prof. sklopiti će ugovor o radu na određeno puno radno vrijeme sukladno zakonskim odredbama.

Nadalje, ravnateljica je molila suglasnost Školskog odbora za prodaju školskih vozila. Nakon prodaje starog školskog vozila kupili bi novo školsko vozilo za potrebe naše škole. Predsjednik Krešimir Grubanović pozvao je članove Školskog odbora da iznesu svoje primjedbe odnosno prijedloge. Budući da nije bilo pitanja, primjedbi niti prijedloga prešlo se na javno glasovanje. Nakon javno provedenog glasovanja Školski odbor jednoglasno je donio slijedeću

Odluku

Daje se ravnateljici Obrtničke škole Slavonski Brod Vladimira Nazora 9, 35 000 Slavonski Brod, prethodna suglasnost za prodaju starog školskog vozila.

Ravnateljica je obavijestila članove Školskog odbora o radnom sastanku sa predstavnicima Stolnoteniskog kluba „OBRTNIČKA ŠKOLA-BROD“. Naime, stolnoteniski klub za treninge i nastupe sada koristi dvoranu „Vijuš“. S novim prostorom su zadovoljni te su najavili skupštinu za 26. ožujak 2019. godine.

Ravnateljica je potom obavijestila članove Školskog odbora o jučerašnjem posjetu povjerenstva Ministarstva znanosti i obrazovanja. Naime, prije izdavanja suglasnosti za uvođenje novih zanimanja za modnog tehničara i drvodjeljskog tehničara-dizajnera u našu školu, sukladno Odluci Školskog odbora, Povjerenstvo mora utvrditi postojanje uvjeta za isto. U razgovoru s članovima povjerenstva došli smo do zaključka da bi učenike u nova zanimanja trebali upisivati naizmjenično svake druge godine. Od slijedeće školske godine krenuli bi s upisima učenika u četverogodišnji program obrazovanja za modnog tehničara, a naredne godine za drvodjeljskog tehničara-dizajnera. No, uvjet za uvođenje novih zanimanja je ne povećavati broj upisnih odjela i otvarati nova radna mjesta. Tada bi jedan razredni odjel od dvadesetak učenika činili krojači, stolari i tapetari. Sva potrebna dokumentacija kao i dopuna iste odrađena je na vrijeme, a ravnateljica je zadovoljna posjetom povjerenstva. Naime, na području naše županije ne postoji slično zanimanje i smatra da će biti veliki interes učenika za ta nova četverogodišnja zanimanja.

Najavila je da medijskom promidžbom naše škole odnosno obrtničkih zanimanja započinje već sredinom ožujka. Do sada je već dobila nekoliko ponuda za suradnju od strane roditelja naših učenika.

Budući da nije bilo više dopuna dnevnog reda devetnaesta sjednica Školskog odbora zaključena je u 18:55 sati.

Zapisnik vodila Predsjednik Školskog odbora

Ankica Lopojda, mag.iur. Obrtničke škole Slavonski Brod

Krešimir Grubanović, prof.